มีอาการปวดหัวมึนหัวปวดตา จะวูบ มือไม้สั่นเป็นมาได้3-4วัน ตอนแรกคิดว่าพักผ่อนไม่เพียงพอ พักผ่อนแล้วน่าจะหายแต่อาการก็ไม่ดีขึ้นเลยคะ
สวัสดีค่ะ อาการปวดหัว มึนหัว ปวดตา มือสั่น อาจเกิดจาก- มีความเครียด วิตกกังวล- พักผ่อนไม่เพียงพอ- ใช้สายตาในการทำงานมากไป จ้องโทรศัพท์มือถือหรือคอมพิวเตอร์มากไป- ร่างกายขาดน้ำ จากการดื่มน้ำน้อย หรือเสียน้ำมากไป เช่น จากการอาเจียน ท้องเสีย- ทานอาหารน้อย อดอาหาร น้ำตาลในเลือดต่ำ- มีภาวะโลหิตจาง เช่น เสียเลือดประจำเดือนมา- มีภาวะไทรอยด์ฮอร์โมนผิดปกติ- มีความดันโลหิตสูง- ผลข้างเคียงจากการทานยาบางชนิด หรือมีการใช้สารเสพติด- อาจเป็นอาการของการตั้งครรภ์ก็ได้ในเบื้องต้น หากประจำเดือนไม่มา ก็ควรตรวจหาการตั้งครรภ์ดูด้วยค่ะ แต่หากประจำเดือนมาปกติดี และได้นอนหลับพักผ่อนเพียงพอแล้ว ในเบื้องต้น ก็ควรดื่มน้ำเยอะๆ งดเครื่องดื่มที่มีแอลกฮอล์และคาเฟอีนต่างๆ ไม่จ้องโทรศัพท์มือถือหรือคอมพิวเตอร์มากไป ทานอาหารให้ตรงเวลา พยายามลดความเครียดและวิตกกังวลต่างๆ หากยังไม่ดีขึ้น ก็ควรไปพบแพทย์เพื่อตรวจหาสาเหตุและรักษาค่ะ